**Boris Jefimovitsj Nemtsov** (russisk: Борис Ефимович Немцов; født 9. oktober 1959 i Sotsji, død 27. februar 2015 i Moskva) var en russisk politiker som var landets visestatsminister fra 1997 til 1998, med særlig ansvar for energisektoren. Han var medgrunnlegger av det russiske politiske partiet Unionen av høyrekrefter og var en frittalende kritiker av Vladimir Putin. Nemtsov ble skutt og drept på åpen gate i Moskva 27. februar 2015.

Tidlig liv
----------

Fra 1976 til 1981 studerte Nemtsov fysikk ved Universitetet i Gorkij. I 1985 forsvarte han doktorgraden sin Когерентные эффекты взаимодействия движущихся источников с излучением («Koherente interaksjonseffekter mellom bevegende strålingskilder»), og frem til 1990 jobbet han som forsker ved Institutt for radiofysikk i Gorkij.[]

I 1986, i kjølvannet av Tsjernobyl-ulykken, organiserte han en protestbevegelse i hjembyen sin mot byggingen av et kjernekraftverk i regionen.[] Kraftverket ble ikke bygget.

Politisk karriere
-----------------

Sammen med Ljudmila Aleksejeva, 2007.
Nemtsov startet sin politiske karriere ved å stille til valg for Sovjetunionen folkedeputertkongress (Съезд народных депутатов СССР) i 1989, men ble ikke valgt inn. Neste år ble han imidlertid valgt inn i parlamentet for Russlands øverste sovjet (Верховный Совет РСФСР), der han deltok i koalisjonen for reform. I lovgivende komite arbeidet Nemtsov med jordbruksreform og liberaliseringen av handel med utlandet.[]

I november 1991 ble han utnevnt til guvernør i hjemregionen Nizjnij Novgorod, og han ble gjenvalgt ved folkeavstemning i desember 1995. Politikken hans var preget av markedreformer.[]

I desember 1993 ble Nemtsov valgt inn i Det russiske føderasjonsrådet, overhuset i det russiske parlamentet. I kampanjen sin ble han støttet av Russlands valg og Jabloko, de viktigste liberale partiene i landet.[]

I mars 1997 ble han førstevisestatsminister med spesielt ansvar for reformer i energisektoren. Nemtsov var blitt en populær politiker og sommeren 1997 ga meningsmålingene Nemtsov over 50% støtte som potensiell presidentkandidat.[] Den politiske karrieren hans fikk seg imidlertid et slag i forbindelse med den russiske finanskrisen i 1998 og som del av Tsjubajs' gruppering ble Nemtsov presset til å gå av.[]

Ved dumavalget i desember 1999 kom Nemtsov tilbake som en av grunnleggerne av Unionen av høyrekrefter, en liberaldemokratisk koalisjon som fikk nær 6 millioner stemmer, eller 8,6 % av stemmene.[] Etter Sergej Kirijenkos avgang i mai 2000 ble Nemtsov leder for koalisjonen.[]

Arrestasjonen i 2010
--------------------

Den 31. desember 2010 ble Nemtsov arrestert sammen med andre opposisjonsledere under en demonstrasjon mot statlige restriksjoner. Han ble dømt til 15 dager i fengsel den 2. januar 2011.[]

Arrestasjonen av Nemtsov ble fordømt av de amerikanske senatorene John McCain og Joe Lieberman, samt av Amnesty International, som beskrev ham som en samvittighetsfange.[] Nemtsov klagde til Den europeiske menneskerettsdomstolen, som ifølge advokaten hans, umiddelbart aksepterte hans klage og ble enig om å behandle saken.[] Den 6. desember 2011 ble Nemtsov igjen arrestert, sammen med minst hundre andre demonstranter.[]

Privatliv
---------

Nemtsov var gift og hadde fire barn.

Referanser
----------

1. 1 2   Munzinger Personen, oppført som Boris Nemzow, Munzinger IBA 00000022129, besøkt 9. oktober 2017[Hentet fra Wikidata]
2. 1 2   Autorités BnF, oppført som Boris Efimovič Nemcov, BNF-ID 170503589[Hentet fra Wikidata]
3. ↑   The New York Times, www.nytimes.com[Hentet fra Wikidata]
4. ↑   www.panorama.ru[Hentet fra Wikidata]
5. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
6. ↑   «Немцова похоронили на Троекуровском кладбище Москвы», internblad BBC News, verkets språk fransk, utgitt 3. mars 2015, besøkt 12. februar 2021[Hentet fra Wikidata]
7. ↑   graph.document.kremlin.ru[Hentet fra Wikidata]
8. ↑   AiF dossier ID 1384[Hentet fra Wikidata]
9. ↑   severleg.cwx.ru[Hentet fra Wikidata]
10. ↑   web.archive.org[Hentet fra Wikidata]
11. ↑   graph.document.kremlin.ru[Hentet fra Wikidata]
12. ↑   www.kommersant.ru[Hentet fra Wikidata]
13. ↑   web.archive.org[Hentet fra Wikidata]
14. ↑  «Putin-kritikar skoten og drepen i Moskva» nrk.no, 27. februar 2015

Eksterne lenker
---------------

* (ru) Offisielt nettsted Rediger på Wikidata

* (en) Boris Nemtsov – kategori av bilder, video eller lyd på Commons Rediger på Wikidata
* (en) Boris Nemtsov på Internet Movie Database Rediger på Wikidata

* (en) Boris Nemtsov hos The Movie Database Rediger på Wikidata
* Boris Nemtsov på Twitter Rediger på Wikidata

* Boris Nemtsov på Facebook Rediger på Wikidata

* Boris Nemtsov på LiveJournal Rediger på Wikidata

  

Portal: Russland

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** Geni **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BBC Things **·** Munzinger (iba)
 |